আপুনি এখন শিক্ষানুষ্ঠানত শিক্ষা গ্ৰহণ কৰি আছে। এটাই আশা সেই শিক্ষানুষ্ঠানে প্ৰদান কৰা ডিগ্ৰী বা দিপ্লোমাৰ ভৰষাত এটা সংস্থানৰ বাট মুকলি হ'ব। কিন্তু শিক্ষাগ্ৰহণ কৰি থাকোতে বা শিক্ষাৰ অন্তত আপুনি গম পালে যে আপুনি গ্ৰহন কৰি থকা পাঠ্যক্ৰমটো বৈধ নহয়। নিশ্চয় আকাশী সৰগ মূৰত খহি পৰা অৱস্থা হ'ব। ... পাঠ্যক্ৰম যোৱাবছৰ প্ৰবৰ্তন কৰা হৈছিল। ১৩ জুনত ইউ,জি,চিয়ে দিল্লী বিশ্ববিদ্যালয়ক পাঠ্যক্ৰমটোৰ ওপৰত পুনৰ্বিচাৰ কৰিব পৰামৰ্শ আগবঢ়াইছিল। আৰু এটা কথা নিশ্চিত কৰিব দিছিল যে এই পাঠ্যক্ৰমটোত ৰাষ্ট্ৰীয় শিক্ষা(১০+২+৩) পদ্ধতি ভংগ হোৱা নাই আৰু কোনো কাৰণত ভংগ হৈছে নেকি সেইটো বিশ্লেষণ কৰিবলৈ পৰামৰ্শ দিছিল। দিল্লী বিশ্ববিশ্বদ্যালয়ে দিয়া উত্তৰত অসন্তুস্ত ইউ,জি,চিয়ে এই পাঠ্যত্ৰমটো বিৰুদ্ধে দৃঢ় স্থিতি লৈছে আৰু যোৱাবছৰ নামভৰ্তি কৰোৱা ছাত্ৰ-ছাত্ৰী সকলক (১০+২+৩) লৈ স্থানান্তৰ কৰাৰ পৰামৰ্শ দিছে। কিন্তু দিল্লী বিশ্ববিদ্যালয় এতিয়ালৈ এই পাঠ্যক্ৰমটো বাহাল ৰখাৰ আৰু এইবাবৰো নামভৰ্তি কৰোৱাৰ স্থিতিতে আছে।
স্মৰ্তব্য যে দিল্লী বিশ্ববিদ্যালয় আৰু ইউ, জি, চি স্বায়ত্ব শাসিত গোট (অট'নমাচ বডি)। গতিকে চৰকাৰে প্ৰত্যক্ষ হস্তক্ষেপ কৰাৰ কথা নাহে যদিও পৰিস্থিতি চম্ভালাৰ বাবে উদ্যোগ ল'বলগীয়া পৰিস্থিতি আহি পৰিছে। এই বিতৰ্ক এইবাৰেই যে উত্থাপিত হৈছে তেনেকুৱা নহয়। আনকি যোৱাবাৰ সংসদতো এই পাঠ্যক্ৰমটোৰ ওপৰত প্ৰশ্ন উত্থাপিত হৈছিল। সংসদত পালম ৰাজুৰ এটা প্ৰশ্নৰ উত্তৰত তেতিয়াৰ মানৱ সম্পদ উন্নয়ণ মন্ত্ৰীয়ে এই পাঠ্যক্ৰমটোৰ প্ৰয়োজনীয় অনুমোদন আছে বুলি সদনক ভুল উত্তৰেৰে বিপথে পৰিচালিত কৰিছিল।
এই মুহুৰ্তত বৰ্তমানৰ মানৱ সম্পদ উন্নয়ন মন্ত্ৰী, ইউ,জি,চিৰ চেয়াৰমেন, আৰু দিল্লী বিশ্ববিদ্যালয়ৰ অধীনৰ মহাবিদ্যালয়ৰ অধ্যক্ষৰ মাজত এই সমস্যাটোৰ সমাধানসূত্ৰ বিচাৰি বৈঠক অনুষ্ঠিত হৈ আছে।
এতিয়া কথা হ'ল সমস্যাটো নিশ্চয় সমাধান হ'ব। যোৱাবাৰ নামভৰ্তি কৰা ছাত্ৰ-ছাত্ৰী সকলক হয়তো ১০+২+৩ লৈ স্থানান্তৰ কৰা হ'ব। নতুবা ১০+২+৪ অনুমোদন জনোৱা হ'ব। কিন্তু এটা কথাই চিন্তা আৰু শংকাৰ উদ্ৰেক কৰে। আমাৰ ব্যৱস্থাবিলাক এনেদৰে দায়ীত্বহীন মেনেজমেন্টেৰেই চলে নেকি? আগশাৰীৰ শিক্ষা অনুষ্ঠান এটাক এটা পাঠ্যক্ৰম আৰম্ভ কৰি অনুমোদনহীনভাৱেই ছাত্ৰ-ছাত্ৰীৰ নামভৰ্তি কৰি পিছত সেই খেলিমেলি আৰু অনিশ্চয়তালৈ ছাত্ৰ-ছাত্ৰীক থেলি দিবলৈ অধিকাৰ কোনে দিলে? শিক্ষাৰ ক্ষেত্ৰতে যদি মেনেজমেন্ট এনেকুৱা হ'ব পাৰে আন ক্ষেত্ৰত কি হৈ আছে? আমাৰ প্ৰশাসনিক ব্যৱস্থা বিলাক মইমতালি আৰু কাৰোবাৰ নিজস্ব ইচ্ছাৰ ওপৰতে নিৰ্ভৰ কৰে নেকি? প্ৰশাসনিয় ব্যৱস্থা বিলাকৰ মাজৰ অৰিয়া অৰি আৰু টনা আজোৰাৰ মাজত দিল্লী বিশ্ববিদ্যালয়ৰ (FYUP) পাঠ্যক্ৰমৰ ছাত্ৰ-ছাত্ৰী সকলৰ দৰে অসংহত প্ৰশাসনিক ব্যৱস্থাৰ মইমতালিত আমি জনগন মহৰ যুদ্ধত হোৱা বিৰিণাৰ দৰে হৈ পৰা নাইতো!
← ঢেঁকীয়াৰে মূৰ্গী মাংস (-চিত্ৰালী ফুকন)
এজোপা শুকান গছ (ছেভ ট্ৰি এণ্ড ছেভ আৰ্থ ) (উৎপল খাটনিয়াৰ)
বিহুৰ ইটো-সিটো (সংগ্ৰহ) - (আব্দুছ চাজিদ)
শিতানত লেখাৰ সংখ্যা Select Category অনুবাদ (274) অনুভৱ (528) অসমীয়া লিখন সঁজুলি (1) আখল (215) ই-কিতাপ (38) কবিতা (1,316) ক্ৰীড়া (36) গল্প (1,217) গ্রন্থ-আলোচনা (133) দেশে-বিদেশে (307) ধাৰাবাহিক (465) প্ৰবন্ধ (1,432) বোলছবি (116) ভাল খবৰ (23) ভিন্নস্বাদ (973) ৰহঘৰা (895) ৱিকিপিডিয়া বাৰ্তা (15) শিল্প আৰু ভাষ্কৰ্য্য (194) শিশু-শিতান (36) শ্ৰব্য-নাট (2) সংখ্যাটোৰ-আঁৰত (69) সম্পাদকলৈ-চিঠি (32) সম্পাদকীয় (139) সৰিয়হ-ফুল (64) সাক্ষাৎকাৰ (112) স্বাস্থ্যকথা (214)
Copyright © 2022 সাহিত্য ডট অৰ্গ. All rights reserved.
Theme: ColorMag by ThemeGrill. Powered by WordPress.
Copying is Prohibited!
